Начало Разкрития Няма да има втори сезон на „Дяволското гърло“
Повод за коментарите даде актрисата Теодора Духовникова
Втори сезон на хитовия сериал „Дяволското гърло“ може и да няма или поне не толкова скоро, както се предвиждаше – пише в. „Уикенд“. Повод за коментарите даде актрисата Теодора Духовникова, която изигра Миа Язова, агент на ДАНС, в първия сезон на една от най-гледаните поревици в родния ефир – отбелязва изданието.
Преди дни Теодора Духовникова разпространи снимка с колегата си Владо Карамазов, който в сериала бе в ролята на Филип Чанов, разследващ полицай от Смолян.
„Преди време той наистина обичаше да играем заедно. Сега вече не му се играе чак толкова, защото си има нова страст – да снима. Остана поне това – все още обича да сме заедно, макар и от двете страни на обектива… Мисля, че се получиха приятни неща. Скоро“ – загатна Теодора, че е позирала пред фотоапарата на Владо Карамазов.
Виждайки ги заедно, почитателите веднага си припомниха, че преди пандемията се говореше за предстоящи снимки на втори сезон на хитовия сериал и побързаха да попитат.
„Трябваше, но предвид обстоятелствата, нищо не се знае“ – отговори Духовникова.
Продуцентът Евтим Милошев предпочита да прави само намеци по въпроса, но запознати твърдят, че се обсъждат няколко основни варианта.
Феновете все пак са любопитни как ще се развие любовната линия межде героите на Карамазов и Духовникова.
Духовникова и Карамазов добре си партнират пред камерата
Етикети: Дяволското гърло, Теодора Духовникова
Владо Карамазов и Теодора Духовникова жестоко скарани (Какво развали приятелството им?) 20 декември 2019
Задигнаха личната карта и всички документи на Владо Пенев в Испания! (още подробности) 1 октомври 2019